CELEX: 21998A0207(01)
Language: hu
Date: 1994-12-20 00:00:00
Title: Csatlakozási jegyzőkönyv

Fontos jogi nyilatkozat

|

21998A0207(01)

Hivatalos Lap L 033 , 07/02/1998 o. 0022 - 0024

		Csatlakozási jegyzőkönyvA Monacói Hercegségnek az Alpok védelméről szóló egyezményhez történő csatlakozásárólAZ OSZTRÁK KÖZTÁRSASÁG,A FRANCIA KÖZTÁRSASÁG,A NÉMET SZÖVETSÉGI KÖZTÁRSASÁG,A LIECHTENSTEINI HERCEGSÉG,A SZLOVÉN KÖZTÁRSASÁG,A SVÁJCI ÁLLAMSZÖVETSÉG,AZ EURÓPAI KÖZÖSSÉG,az Alpok védelméről szóló egyezmény (Alpesi Egyezmény) aláíróiegyrészről, ésA MONACÓI HERCEGSÉGmásrészről,MIVEL a Monacói Hercegség kérte, hogy az Alpesi Egyezményben szerződő félként vehessen részt,AZZAL A SZÁNDÉKKAL, hogy az Alpok védelmét az egész alpesi térségben biztosítják,A KÖVETKEZŐKBEN ÁLLAPODTAK MEG:1. cikkA Monacói Hercegség az Alpok védelméről szóló egyezményben szerződő félként vesz részt az e csatlakozási jegyzőkönyvben foglalt módosítások szerint.2. cikkA preambulum kiegészül a "Monacói Hercegség" szóval.3. cikkAz Alpesi Egyezmény hatálya alá tartozó alpesi térséget ábrázoló melléklet a következőképpen módosul:a) az alpesi térség közigazgatási egységeinek listája a következővel egészül ki:- a Monacói Hercegség;b) az Alpesi Egyezmény mellékletében lévő térkép helyébe az e csatlakozási jegyzőkönyvhöz csatolt térkép lép.4. cikk(1) E csatlakozási jegyzőkönyv jogilag kötelező erejének elfogadása a következő módokon lehetséges:- megerősítéshez, elfogadáshoz vagy jóváhagyáshoz nem kötött aláírással. Azon állam, amely ezt a lehetőséget veszi igénybe, az aláírás időpontjában értesíti a letéteményest, hogy aláírása egyenértékű e csatlakozási jegyzőkönyv jogilag kötelező erejének elfogadásával.- megerősítéshez, elfogadáshoz vagy jóváhagyáshoz kötött aláírással. A megerősítő, elfogadó vagy jóváhagyó okiratokat a letéteményesnél letétbe kell helyezni.(2) E csatlakozási jegyzőkönyv a következő három feltétel teljesítésének időpontjától számított harmadik hónapban lép hatályba:- az Alpesi Egyezmény hatályba lépett,- az Alpesi Egyezmény szerződő felei elfogadták e csatlakozási jegyzőkönyv rájuk nézve jogilag kötelező erejét,- a Monacói Hercegség elfogadta e csatlakozási jegyzőkönyv rá nézve jogilag kötelező erejét.(3) Azon aláíró államok esetében, amelyek nem szerződő felek az Alpesi Egyezményben, e csatlakozási jegyzőkönyv rájuk nézve jogilag kötelező ereje csak az Alpesi Egyezménynek az említett államok tekintetében történő hatályba lépésének időpontjában lép hatályba.5. cikkE csatlakozási jegyzőkönyv aláírásának időpontjától kezdődően egy állam csak abban az esetben fogadhatja el az Alpesi Egyezmény rá nézve jogilag kötelező erejét, ha azt megelőzően, vagy azzal egyidejűleg elfogadja e csatlakozási jegyzőkönyv rá nézve jogilag kötelező erejét.6. cikkE csatlakozási jegyzőkönyv felmondása kizárólag az Alpesi Egyezmény felmondásával lehetséges.7. cikkA letéteményes értesíti a szerződő és aláíró feleket a következőkről:- minden aláíróról, meghatározva, hogy az aláírás megerősítéshez, elfogadáshoz vagy jóváhagyáshoz kötött-e, vagy sem,- minden megerősítő, elfogadó vagy jóváhagyó okirat letétbe helyezéséről,- a hatálybalépés időpontjáról, a 4. cikkel összhangban,- minden felmondásról szóló értesítésről és azok hatályba lépésének időpontjáról.Fentiek hiteléül az alulírott, erre kellően felhatalmazott személyek aláírták ezt a csatlakozási jegyzőkönyvet.Kelt Chambéry-ben, 1994. december 20-án, francia, német, olasz és szlovén nyelven, a szövegek mindegyike egyaránt kötelező; az eredeti szöveget az ausztriai állami levéltárban helyezik letétbe. A letéteményes hiteles másolatot küld minden aláíró félnek.--------------------------------------------------+++++ TIFF +++++--------------------------------------------------